Трајанов трофеј () је споменик који је римски цар Трајан подигао у граду Цивитас Тропенсијум (данашњи Адамклиси у Румунији) у тадашњој провинцији Доња Мезија 109. године да прослави велику победу над Дачанима у бици код Тапсе 102. године. Споменик је подигнут на месту где је седамнаест година раније, 92. године, потпуно уништена XXI легија Рапакс у борби са варварима. Пре Трајановог споменика, на том месту је био олтар, на чијим су зидовима била исписана имена 3.000 легионара и чланова помоћних трупа који су погинули „борећи се за Републику“.